google/wiki40b huggingface dataset:
Interessentskabet Hardangeren

Interesseselskapet Hardangeren (Etabl. 1868) var et dampskipsrederi i Hardanger. Etter en tid på midten av 1800-tallet med en del spredte forsøk på dampskipsferdsel på Hardangerfjorden, tok Kaptein Helje Aga i 1868 initiativet til å stifte et nytt selskap eid av lokale krefter. Aksjekapitalen på kr. 100 000, fordelt på 500 aksjer, ble fulltegnet sommeren 1868. Høsten samme år ble det holdt stiftelsesmøte i Øystese og 19. mars 1869 ble lover for «Interessentskabet Hardangeren» vedtatt på Utne, og følgende styre ble valgt: Skipsbyggermester Jens Gran, lensmann D. O. Opheim, gårdsbruker J. Lillegraven, lærer Lars Haugse og Bankkasserer Joh. Jak. Utne.
Selskapets første skip fikk navnet DS Hardangeren og ble bygget ved Bergens Mekaniske Verksted i 1869. Hardangeren var etter tidens krav et vakkert og tidsmessig skip. Helje Aga ble tilsatt som skipets første kaptein, og den første turen ble foretatt 15. juni 1869. Skipet hadde to ukentlige turer mellom Bergen og Hardanger. Til tross for sterk konkurranse fra andre skip som for eksempel DS Vikingen (1865), DS Vøringen og DS Bjørnen klarte Hardangeren seg meget bra og selskapet kunne flere år gi opp til 20 prosent utbytte til eierne. Etterhvert fikk de sin fulle hyre med å ta unna trafikken. På samme tid slet naboselskapet Det Søndhordlandske Dampskibsselskab med inntjeningen og hadde ledig kapasitet, og det var mange som så potensialet i å slå sammen de to selskapene for å optimalisere bruken av skipene og få til et enda bedre samferdselstilbud i Hardanger og Sunnhordland. På generalforsamlingen til Interessentskabet Hardangeren i Bergen 31. mai 1880 ble det vedtatt at selskapet fra 1. juli 1880 skulle slå seg sammen med Det Sønhordlandske Dampskipsselskab. Det nye selskapet ble konstituert 23. oktober 1880 og fikk navnet Hardanger Søndhordlandske Dampskipsselskab. Dette var opprinnelsen til Hardanger Sunnhordlandske Dampskipsselskap (HSD) som etterhvert skulle utvikle seg til å bli et av landets største transportselskap.
Nordisk institutt for samfunnsplanlegging

Nordiska institutet för samhällsplanering (Nordplan) i Stockholm, var en svensk statlig organisasjon, stiftet 1. juli 1968. Nordplan hadde som oppgave å videreutdanne yrkesaktive samfunnsplanleggere og organisere forskerutdanning samt å forske på samfunnsplanlegging i de nordiske landene.
Etter en avtale mellom Danmark, Finland, Norge og Sverige i 1969 skulle kostnader og finansiering fordeles mellom de fire landene. Fra 1974 ble instituttet finansiert over Nordisk ministerråds kulturbudsjett. I 1981 sluttet Nordplan å være en svensk statlig organisasjon og ble en nordisk institusjon. Nordplan ble nedlagt i 1986.
Instituttet ble kalt på dansk «Nordisk institut for samfundsplanlægning» og på norsk «Nordisk institutt for samfunnsplanlegging».
Against Me!

Historie

Laura Jane Grace startet bandet da hun var 17 år gammel. Hun sang og spilte akustisk gitar og noen ganger hadde hun også med bass og trommer. I denne perioden  ga hun ut en demokassett som offisielt heter «Aganst Me!», men som nok er mer kjent som «Tom's First Demo», ettersom Tom Gabel er Graces fødselsnavn, og navnet hun brukte på den tiden.  Selv om kopier av denne kassetten er ekstremt sjeldne har fremveksten av  fildelingsprogram gjort at musikken også er gjort tilgjengelig for nye tilhengere.  Året etter kom det ut nok en demokassett, denne gangen på Misanthrope Records kalt «Vivida Vis!».
Etter at bandet signerte en større platekontrakt med Sire Records følte mange tilhengere at bandet hadde forrådt sine anarkistiske røtter, mens andre fortsatt hadde tiltro til bandet.  I en uttalelse viste Against Me! til at en av hovedgrunnene til å signere med selskapet var at det ga dem muligheten til å jobbe med Butch Vig, produsenten bak Nirvanas kjente album «Nevermind».
I mai 2012 annonserte Laura Jane Grace at hun er transkjønnet og skulle gå igjennom behandling. Hun har byttet da navn fra Tom Gabel til Laura Jane Grace.
Scharnhorst-ordenen

Scharnhorst-ordenen (tysk: Scharnhorst-Orden) var en orden i DDR som ble utdelt for militære prestasjoner eller for handlinger som styrket DDR på militær eller annen måte. Den ble opprettet 17. februar 1966 og ble utdelt frem til DDR ble oppløst i 1990. 
Ordenen eksisterte i én klasse og var oppkalt etter den prøyssiske generalen Gerhard von Scharnhorst(1755–1813). Scharnhorst ble i DDR sett på som en progressiv militærteoretiker som var opptatt av reformer i det prøyssiske militærvesenet og som skapte grunnlaget for en folkehær. DDRs væpnede styrker, NVA, så seg selv i en kontinuitet direkte fra de tyske frihetskrigene 1813–1815 og som sluttføringen av en folkehær.
Ivar Hauge

Vinterkrigen

Ivar Hauge reiste nå til Finland og ble innrullert i en svensk frivillig avdeling som nestkommanderende i tropp. Han kjempet på Salla-fronten og var i harde kamper med sovjetiske styrker. Han var med på mange patruljeoppdrag bak fiendens linjer og utmerket seg som en dyktig offiser. Feltmarskalk Mannerheim takket personlig fenrik Ivar Hauge for hans innsats da han ble dekorert med Den finske frihetsmedaljen.

Norge 1940

I midten av mars, etter krigstjenesten i Finland dro han tilbake til Varanger bataljon. Han meldte seg for sjefen som degraderte han til menig, men fikk senere tilbake sin offisersgrad. Demobilisering 10. juni. Tok motorsykkel fra Varangerbataljon og kjørte til Helsingfors hvor han møtte kronprinsesse Märtha. Returnerte til Finnmark etter ordre fra forsvarsattaché major Wilhelm von Tangen Hansteen. Han ble nå arrestert og bestakk en tysk flyger slik at han kom til Oslo. Leverte tysk angrepsplan mot Sverige til den svenske ambassaden. Kontaktet Max Manus som han ble kjent med under vinterkrigen.

Reisen til England

Reiste først til Stockholm deretter til Moskva og med den den transsibirske jernbanen til Vladivostok. Måtte reise tilbake til Ukraina og Odessa, til Grekenland over til Istanbul, videre til Iran og Irak deretter måtte han reise tilbake til Istanbul før han kom til Port Said og Kuwait. Han kom til India og ble politisjef i Bombay. Deretter til Mombasa, Durban, Trinidad og Canada. I Halifax ble han med en konvoi til England. Reisen tok et år.

1941-1945

Da han kom til London ble han avhørt av av engelske myndigheter, ble overført til kompani Linge. Her øvde han på å sprenge ei jernbanebru, Nordalsbrua, på Ofotbanen. Winston Churchill ønsket å stoppe malmtransporten fra Kiruna til Narvik. Da de var underveis for å løse oppdraget ble flyet tilbakekalt. Tyskerne hadde forsterket vaktholdet fra 28 mann til en bataljon. Etter en tid i Kompani Linge ble han overført til fallskjermkompaniet, Brigaden i Skottland. Han tjenestegjorde også i Candiske commandos og US Airborne Division

Etter krigen

Hauge hjalp norsk etterretningstjeneste fra 1947 å bygge opp store lagre av våpen og sprengstoff i finsk Lappland. Dette skulle brukes dersom Sovjetunionen invaderte Finland. Norge fryktet at de finske veiene skulle bli brukt av sovjetiske tropper, og flere broer ble derfor underminert. Utstyret til de finske depotene ble tatt fra stay behind-lagrene på norsk side.
Akson

Et akson eller axon er en tynn utløper som utgjør den efferente delen («utgangen») av et nevron/ en (hjernecelle).
Aksonet ender i en bulbus /synapse, som inneholder sekresjonsgranula med nevrotransmittersubstanser. Disse substansene frigis når elektriske signaler når dem langs aksonet.
Mange aksoner er omgitt av fett, såkalte myelinskjeder, som isolerer de elektriske signalene og øker transmisjonshastigheten. Mengden av myelin kan analyseres: Nyere forskning tyder på at et såkalt "BMB"-molekyl sammen med positronemisjonstomografi kan brukes til å visualisere mengden av myelin i en levende hjerne. Aksoner leder nerveimpulser til det neste nevronet. Aksoner er ofte svært korte, men i noen nevroner kan de være opp til én meter lange.
Benektelse av folkemordet på armenerne

Benektelse av folkemordet på armenerne er det å benekte at det systematiske folkemordet på 1,5 millioner armenere under første verdenskrig fant sted, eller at det ikke var like omfattende som det til vanlig fremstilles.
Det er nesten fullstendig konsensus blant både historikere og akademikere at folkemordet på armenerne fant sted. Det var også det første folkemordet i verden. Raphael Lemkin som innførte ordet genocide for å beskrive skalaen til systematikken og suksessen i planen om å utrydde armenerne i Tyrkia. Revisjonister argumenterer at det akademiske konsensuset om at det var et folkemord bare er antityrkisk propaganda som spres av armenerne, istedenfor å direkte si at det ikke skjedde eller at det var rettferdiggjort å gjøre da folkemordet ble utført. Benektelse av folkemord, inkludert det på armenerne, er ulovlig i Sveits, Hellas, Kypros og Slovakia.
De eneste landene som benekter at folkemordet fant sted er Tyrkia og Aserbajdsjan. Flere andre land, mest kontroversielt USA og Israel, unngår å direkte anerkjenne folkemordet for å ikke skade det politiske forholdet med Tyrkia. Den tyrkiske regjeringen har brukt mye penger på å drive lobbyvirksomhet i USA for å forhindre at den amerikanske regjeringen anerkjenner folkemordet. De har også tidligere truet politikere i andre land for å forhindre dem i å omtale hendelsene som folkemord, for å unngå å trekke oppmerksomhet til det armenske.
Ey sham

«Ey sham» (hebraisk: אי שם, norsk: Et sted) var Israels bidrag i Eurovision Song Contest 1973. Sangen er skrevet av Nurit Hirsh, med tekst av Ehud Manor. Artisten Ilanit framfører den, og sangen kom på fjerdeplass i konkurransen.

Bakgrunn

Sangen var Israels første bidrag i Eurovision Song Contest, og Ilanit framførte den på hebraisk. Årsaken til at Israel fikk delta i en europeisk sangkonkurranse, skyldes at Israel ligger innenfor Det europeiske kringkastingsområdet. Den israelske rikskringkasteren er også et fullverdig medlem av Den europeiske kringkastingsunion.
Utdypende artikkel: Israel i Eurovision Song Contest
Illanit var sist ut på scenen 7. april 1973, etter Frankrikes bidrag. I avstemningen fikk låten 97 poeng og endte med det på fjerdeplass. Dette er en av de sterkeste debuter i Eurovision Song Contest-historien. Komponisten Nurit Hirsch var også dirigent for det israelske bidraget. Ehud Manor skrev senere seks andre israelske Eurovision-bidrag.
Teksten
Sangen er en dramatisk ballade, hvor Ilanit synger om å komme til den brå innseelsen om hva hun må gjøre med sin elsker. Hun synger om at de «går nå», i håp om at «et eller annet sted – der i sammen må vi finne hagen/kjærlighetens hage». Ut fra framføringens tone virker det som om dette er et håp om at paret kan være seg selv uten press fra andre.

Norsk versjon

C.C. Bøyesen har skrevet en norsk tekst. Den norske tittelen er «Kom dag». Four Jets har spilt inn sangen. Den ble utgitt på LP-platen Euro-Treff 3 (Nett 513) i 1973.
Myxomatose

Myxomatose eller kaninpest er en sykdom som forårsakes av viruset myxoma fra familien poxvirus. Selve viruset, myxoma, kommer fra Brasil. Sykdommen spres via direktekontakt mellom kaniner eller via mygg og lopper. Sykdommen er ikke registrert i Norge, men i Sverige forekommer den på ville kaniner på Gotland, Skåne og langs vestkysten opp mot Gøteborg. Sykdomsforløpet for myxomatose er relativt langt og kan foregå i flere uker.

Opprinnelse

I 1950-årene ble viruset myxoma introdusert til Australia for å få bukt med kaninproblemet, som hadde bydd på store økologiske og økonomiske utfordringer. Noen mener at viruset drepte 99% av kaninbestanden. Andre mener at 100 millioner kaniner overlevde. Uansett hva som stemmer, ble de gjenværende kaninene resistente for viruset. I dag regner man med at det er 250 millioner kaniner i Australia.
Viruset ble også ulovlig introdusert i Frankrike av bakteriologen dr. Paul Armand Delile i juni 1952, da han var lei av kaninkolonien som holdt til på eiendommen hans. Han injiserte viruset i to av kaninene, og viruset spredte seg raskt: I løpet av bare fire måneder hadde det spredt seg 50 km. Viruset spredte seg videre i Europa, blant annet over til Storbritannia, noe som resulterte i at 98% av villkaninene i Europa døde.
Murervepser

Utseende

Middelsstore (gjerne 10-20 mm), nokså slanke, lite hårete vepser, vanligvis svarte med gule eller røde flekker og tverrstriper. De ligner på vepser i underfamiliene Vespinae og Polistinae, men er vanligvis noe spinklere bygd enn disse, med en mer sylindrisk kroppsform. Antennene er gjerne forholdsvis korte og litt klubbeformede. Beina er nokså korte, gjerne gule på farge. Som hos andre stikkvepser kan forvingene foldes sammen rundt en fold i midten. Vingene har tre lukkede submarginalceller.
Borge (Nordland)

Borge er en tidligere kommune i Nordland fylke opprettet som Borge formannskapsdistrikt i 1837. I 1927 ble Valberg fradelt som egen kommune. Borge hadde etter fradelingen 4 093 innbyggere.
Borge ble 1. januar 1963 slått sammen med Buksnes, Hol og Valberg kommuner til den nye Vestvågøy kommune. Borge hadde ved sammenslåingen 4 056 innbyggere.
Kansas Pacific (film)

Kansas Pacific er en amerikansk westernfilm som hadde premiere 22. februar 1953. Filmen ble utgitt av Allied Artists Pictures, og produsent var Walter Wanger. Regissør var Ray Nazarro, og filmen er basert på et manus skrevet av Daniel B. Ullman. Den er filmet i farger ved hjelp av fargeteknologien Cinecolor, og lyden er innspilt i mono. Filmens spilletid er 73 minutter. Filmen er for tiden i Public Domain, og kan fritt lastes ned.
Kansas Pacific ble spilt inn ved Iverson Movie Ranch og Sierra Railroad (nåværende Railtown 1897 State Historic Park) i California.

Handling

Filmens handlig er lagt til prærien i delstaten Kansas tidlig på 1860-tallet. Sørstatene har trukket seg fra unionen, men den amerikanske borgerkrigen har ikke brutt ut enda. Delstaten Kansas' innbyggere er delt mellom nordstats- og sørstats-sympatisører. Kansas Pacific Railroad er i ferd med å bygge en jernbanelinje vestover mot Colorado, men arbeidet blir hindret og sabotert av sørstats-sympatisører ledet av William Quantrill (spilt av Reed Hadley). Nordstatenes hær sender kaptein Nelson (spilt av Sterling Hayden) i sivil for å sikre at den strategisk viktige jernbanelinjen blir ferdig før en eventuell krig bryter ut.

Fiksjon og fakta

Filmen er ikke historisk korrekt, men den er basert på virkelige hendelser. Jernbanelinjen filmen handler om ble ikke påbegynt før 1863 (etter at borgerkrigen hadde startet). Jernbaneselskapet som bygde banen (og telegraflinjen) het til å begynne med Union Pacific Railway, Eastern Division, og endret navn til Kansas Pacific Railway først i 1869 - lenge etter at borgerkrigen var over. Virkelighetens William Quantrill var en geriljaleder fra sørstatshæren som blant annet angrep og bedrev sabotasje mot jernbanebyggingen.
Norsk Ukulelefestival

Norsk Ukulelefestival er en festival for ukulelespillere og -interesserte som første gang ble arrangert i Biorama i Holmestrand 25. juni 2011. Festivalen består av kurs, åpen scene og konserter. Arrangørene er medlemmene i ukulelegruppen The Jumping Fleas fra Holmestrand.
Under festivalen ble  Tone Bergli Joner og Pelle Joner, som i en årrekke har arbeidet for ukulele i Norge, hyllet med prisen «Drømmeukulela».
Tittelen på prisen «Drømmeukulela» henspiller på at Holmestrand kommune er en av deltakerkommunene i programmet «Ønskedrømmen» som sendes på TV 2 høsten 2011.
Adachi

Adachi (足立区 -ku) er en av Tokyos 23 bydeler.
Adachi-ku ble opprettet den 15. mars 1947.
Worldwide Pants Incorporated

Worldwide Pants Incorporated er et amerikansk produksjonsselskap for film og tv, eid av den kjente komikeren og programlederen David Letterman. Selskapet produserer blant annet talkshowene Late Show with David Letterman og Late Late Show with Craig Ferguson for CBS.
Selskapet har hovedkvarter i Ed Sullivan Theater i New York City. President og administrerende direktør er tidligere produksjonsleder for Late Show Rob Burnett. Tidligere produksjonsleder for Tonight show starring Johnny Carson og Late Show og nåværende produksjonsleder for Late Late Show with Craig Ferguson, Peter Lassally, er senior visepresident.
Det første programmet de produserte var Late Night with David Letterman på NBC, sammen med Carson Productions og NBC Productions.

Clear Entertainment/C.E. Music

Worldwide Pants startet Managementselskapet Clear Entertainment og plateselskapet C.E. Music i 2010. Deres første signering var bandet Runner Runner.
De har senere signert The Rambles og Lucy Walsh
Finsta

Finsta er et tettsted i Norrtälje kommune i Stockholms län i landskapet Uppland i Sverige. I 2010 hadde tettstedet 244 innbyggere.
Being John Malkovich

Being John Malkovich er en amerikansk surrealistisk komedie fra 1999. Den ble regissert av Spike Jonze, og hadde John Cusack, Catherine Keener, John Malkovich og Cameron Diaz i hovedrollene. Manuskriptet ble skrevet av Charlie Kaufmann. Det var debutfilmen til både Jonze og Kaufmann.
Filmen ble nominert til tre Oscar-priser: beste regissør, beste kvinnelige birolle og beste originalmanus.
Det kostet 13 millioner dollar å lage Being John Malkovich, og den spilte inn 22 863 596 dollar i USA.
VGs anmelder gav den terningkast fem.
Grutseter kirke

Grutseter kirke på Nyplassen i Meldal er nevnt i manntallet fra 1664. Kirken ble reist i forbindelse med Løkkens Verks nye smeltehytte som var anlagt på Nyplassen og tatt i bruk samme år. 
Etter som hyttedriften avtok utover på 1700-tallet gikk folketallet som soknet til kirken ned, og i 1783 skriver biskopen til sogneprest From i Meldal: Deres Velærverdighed haver ingenlunde nødig nogen-sinde at forrette Tieneste i Grutsæther Kirke hvorved De kun udsetter baade Dem selv og Almuen for mulige Ulykker, da den er saa forfalden.
I 1806 ble det bestemt at kirken skulle rives. Inventaret ble solgt på auksjon for 39 riksdaler og 16 skilling. Bygningen ble solgt til gården Sølvberg og satt opp som fjøs.
Heliumfusjon

Heliumfusjon er en form for kjernefysisk fusjon som involverer heliumatomer, og finner sted i eldre stjerner.
Fusjonen av helium-4 (alfapartikler) er kjent som trippel-alfaprosessen. Fusjon av to heliumkjerner danner beryllium-8, som er ustabil og henfaller til to heliumkjerner med en halveringstid på 1×10⁻¹⁶ til 2.6×10⁻¹⁶ sekunder. Hvis en stjernes kjernetemperatur overstiger 100 millioner kelvin (100 megakelvin, 8.6 KeV), noe som kan skje i de senere fasene i en rød kjempe eller rød superkjempe, vil det imidlertid være en signifikant sjanse for at en tredje heliumkjerne fusjonerer med beryllium-8-kjernen før den henfaller, og det dannes karbon-12. Videre kan enda et heliumatom fusjonere med karbon-12 og danne oksygen-16, og ved ekstremt høye temperaturer kan enda tyngre grunnstoffer dannes (se alfaprosess).
Fusjonen av helium-3 med seg selv eller med helium-4 foregår samtidig med fusjon av hydrogen i stjerner i hovedserien (se proton-protonkjeden), og dette refereres vanligvis ikke til som heliumfusjon.
Mecynorhina (Chelorhinella) romyae

Utseende

En stor (opptil 75 millimeter) gullbasse uten metallglans, mørkt grønnlig med brungule eller oransje lengdestriper, på den bakre delen av dekkvingene løser disse seg opp i flekker. Hannen har et langt, i spissen kløvet horn i pannen og en lang, krum pigg på hver side av dette. Hannens horn er for det meste dekket med lys bestøvning.

Levevis

Larvene utvikler seg i muld som samler seg i råtnende trestammer. De voksne billene kommer gjerne til overmoden frukt og utflytende sevje.

Utbredelse

Arten er utbredt i Kamerun og det østlige Kongo.
Ledøje kirke

Dobbeltkirke

Kirken er sannsnynligvis bygget av en stormann hvis borg eller gård har ligget umiddelbart vest for kirken. Fra borgen kunne herrskapet gjennom en overdekket gang gå direkte inn i kirken og via en vindeltrapp opp til overkirken, hvor selve gudstjenesten foregikk. Tjenestefolk og lokale beboere kunne lytte med i underkirken. 
Det ser ut som om bruken av overkirken opphørte sent i middelalderen, formentlig i forbindelse med oppførelsen av tårnet på 1500-tallet. Det ble den gang tatt ned så mye av kirkemurene at de fikk samme høyde som andre, danske landsbykirker.

Restaurering

Kirkens nåværende utseende stammer fra den store istandsettelse i årene 1887–92 under arkitekt H.B. Storcks ledelse. Han ønsket å gjenskape den sjeldne dobbeltkirke hvorfor han lot murene såvel som tårnet forhøye. Korets langsider fikk hver to vinduer, et i hvert stokkverk, og det ble skapt en åpning mellom de to kirkerommene. Overkirken ble innredet så den i plan og oppbygning og målforhold svarte til underkirken. Også vindeltrappen i skipets sydvestlige hjørne ble rekonstruert.
Oscar de Besche

Liv

Han var sønn av militærlegen Johan Gerhard de Besche, som hadde arvet halvparten av eierskapet i Morgenbladet av sin svigermor, og kjøpt den andre halvparten av redaktør Stabells arvinger. Selv var han far til legen Arent Greve de Besche.
Etter farens død i 1875 oppga han universitetsstudiene for å fortsette driften av avisen sammen med broren Jean de Besche. Etter brorens død i 1883 var han eneeier. Han var avisens forretningssjef helt til 1902, da han solgte eierskapet til aksjeselskapet A/S Morgenbladet.
Guodian Liaocheng kullkraftverk

Guodian Liaocheng kullkraftverk er et kullkraftverk i Liaocheng i provinsen Shandong i det nordøstlige Kina. Det har en installert produksjonskapasitet på 1.200 MW, fordelt på 2 x 600 MW. Anlegget stod ferdig i 2004 med utvidelse i 2009.
Operatør er China Goudian Group som eier 36,6%, mens China Light & Power eier 29,4% og resten eies av to mindre eiere.
Norgesmesterskapet i fotball for menn 1948

Sarpsborg ble Norgesmester etter at de slo Fredrikstad 1–0 den 17. oktober. Målscorer for Sarpsborg var Harry Yven i det 25. minutt.
35.000 tilskuere overvar kampen som ble spilt på Ullevaal Stadion i Oslo. Dommer var Johan Narvestad. Dette var fjerde gangen Sarpsborg vant et Norgesmesterskap.
Sarpsborgs vinnerlag: John Olsen, Finn Moen, Olaf Johansen, Gunnar Hansen, Gunnar Eide, Hjalmar Andresen, Einar Fredriksen, Jacob Johansen, Villy Andresen, Harry Yven og Knut Andersen.

Finale

17. oktober: Sarpsborg – Fredrikstad 1-0
Mario Monti

Liv og virke

Monti er utdannet økonom fra Bocconiuniversitetet i Milano, og studerte videre ved Yale University under James Tobin. I 1971 ble han ansatt som professor ved Bocconiuniversitetet og i 1989 ble han rektor ved universitetet. 
Fra 1995 til 2004 satt Monti satt som EU-kommissær, først med ansvar for det indre markedet, og senere for konkurransespørsmål. Monti regnes som en forkjemper for frie markeder og kutting i offentlige utgifter, og er blant annet kjent for arbeidet med å definere europeiske og internasjonale antitrust-standarder. I 2001 forhindret han som EU-kommissær fusjonen mellom General Electric og Honeywell. Dette var første gang Europakommisjonen stoppet en sammenslåing mellom to amerikanske selskaper. Har har også satt i gang en prosess mot Microsofts monopollignende stilling.
Monti ble 13. november 2011 bedt om å danne Italias nye regjering etter at Silvio Berlusconi trakk seg som statsminister. Han tiltrådte posten 16. november samme år, som leder for en teknokratregjering, Mario Montis regjering.
Golmud

Golmud (kinesisk: 格尔木; hanyu pinyin: Ge'ermu; tibetansk: Gormo, ན་གོར་མོ་; Wylie: Na-gor-mo) er en by på fylkesnivå i Qinghai i Kina. Byen ligger over 2800 meter over havet. Den har om lag 205 000 innbyggere. Selve byen (administrasjonssenteret) er viktig for transport mellom Tibet og Xinjiang.
Næringslivet består for det meste av utvinning og eksport av olje, kull og naturgass.

Geografi

Golmud er temmelig avsides, med over 500 kilometer til nærmeste større kinesiske by. På gtunn av sin høyde over havet er klimaet barskere enn laverelignende steder på samme breddegrad. Middeltemperaturen i juli er +17 grader og i januar -10 grader.

Jernbane

Qinghai-Tibet-jernbanen løper gjennom området.

Vei

Kinas riksvei 109 løper gjennom området. Den knytter Beijing sammen med Lhasa i Tibet. Den løper vestover fra Beijing via Datong, Yinchuan, Lanzhou og Xining til Golmud før den vender sørvestover mot Lhasa.
Kinas riksvei 215 ender opp her. Den begynner i Hongliuyuan i Gansu og fører til Golmud.